આમ જોવા જઇએ તો સર્વે અનુસાર આપણે દરરોજ સરેરાશ 3 કલાક સંગીત સાંભળીએ છીએ. જો કે આ 3 કલાક કંઇ આપણે ગીતો જ સાંભળીએ છીએ એવુ નથી. આ સંગીતમાં બધું જ આવી જાય, સંસારમાં ચાલતી દરેક વસ્તુનો લય અને તાલ આ સંગીતમાં આવી જાય. એટલે સ્વાભાવિક છે કે આપણને ખબર જ નહીં હોય કે આપણે સંગીત સાંભળ્યુ. બાકી આપણી લાઇફ સ્ટાઇલમાં આપણે સવારથી ઉઠીને રાત્રે સૂઇએ એ દરમિયાન આપણે એટલા બધા તાલ અને લયના સંપર્કમાં આવીએ છીએ. જે રિધમ ક્યારેક આપણે ધ્યાનમાં લઇએ છીએ તો ક્યારેક નથી લેતાં. આ સિવાય બીજી એ વાતની પણ આપણને જાણ નથી હોતી કે કઇ બીટ, કે કયુ મ્યુઝિકલ ઇન્સ્ટ્રુમેન્ટ આપણને સૌથી વધારે ગમે છે. અથવા આપણા મન પર શું સૌથી વધારે અસર કરે છે.